Seks biler stod tidlig søndag morgen i brand. Årsagen til branden er endnu ukendt.

Søndag morgen stod seks biler i brand på et autoværksted, der også ophugger biler, på Gudumvej i Vaarst syd for Aalborg. Blandt de seks biler var en ombygget Audi A8. Meldingen om de brændende biler kom kl. 06.06, da en nabo ringede 112. Det oplyser Bruno Brix, der er vagtchef ved Nordjyllands Politi. Ingen er kommet til skade under branden, og heller ingen bygninger var i fare. Nordjyllands Politi kender endnu ikke til brandårsagen. -	Det er ikke til at sige, hvordan branden er opstået, men det skal vi nu undersøge, siger Bruno Brix.